Stesen MRT Kwasa Sentral

**Stesen MRT Kwasa Sentral** ialah stesen Transit Aliran Massa (MRT) di utara  Shah Alam, Selangor, Malaysia di mana Laluan Kajang berkhidmat di stesen ini. Stesen ini telah dibuka rasmi pada 16 Disember 2016 dibawah pembukaan Fasa 1 laluan tersebut. Ia terletak di antara Stesen MRT Kwasa Damansara dan Stesen MRT Kota Damansara serta mempunyai kod stesen iaitu KG05 atau SBK05.

## Sejarah
Projek MRT Laluan Kajang telah mula dibina secara rasmi pada tahun 2011 dan berakhir pada tahun 2017. Pada tahun 2012, nama sementara untuk stesen ini diumumkan. Nama stesen yang diberi ialah Stesen MRT Taman Industri Sungai Buloh. Walaupun begitu, pada tahun 2014 Mass Rapid Transit Corporation (MRT Corp) telah menukar nama stesen ini kepada Stesen MRT Kwasa Sentral.  Pada 16 Dismeber 2016, Stesen MRT Kwasa Sentral dibuka kepada orang ramai secara rasmi untuk kegunaan awam, dibawah pembukaan Fasa 1 Laluan Kajang melibatkan Stesen MRT Sungai Buloh hingga Stesen MRT Semantan.

## Ciri-ciri stesen
### Lokasi
Stesen ini terletak di kawasan pembangunan akan datang Kwasa Damansara di Seksyen U4 Shah Alam, Selangor. Sebuah jalan akses telah dibina bagi menghubungkan stesen ini dengan Jalan Sungai Buloh.

### Pelan stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Selain itu, terdapat sebuah kawasan parkir terbuka yang menempatkan 500 petak parkir kereta dan 100 petak parkir motosikal.

### Pintu stesen
Terdapat dua pintu masuk dan keluar Stesen MRT Kwasa Sentral iaitu Pintu A, dan Pintu B. Masing-masing terletak di lokasi yang berbeza dan mempunyai kemudahan asas yang menuju ke aras legar stesen. Perkhidmatan bas pengantara beroperasi sepenuhnya di Pintu A sahaja. Kedudukan Pintu A stesen bertapak di utara stesen berdekatan dengan kawasan meletakkan kenderaan berbayar Kwasa Sentral manakala Pintu B pula bertapak bertentangan dengan Pintu A, iaitu di selatan stesen. Kemudahan mesra Orang Kurang Upaya (OKU) hanya disediakan di Pintu A sahaja. Buat masa sekarang, Pintu B masih ditutup untuk kegunaan orang ramai.

## Perkhidmatan bas
Bas RapidKL laluan T772, T801, T802, T803, T804 berkhidmat di stesen ini. Kekerapan bas ialah di antara 10 minit hingga 15 minit.

### T801 (baru)

Perkhidmatan bas laluan **T801** yang baharu dan telah disusun semula, akan melalui dan menghubungkan kawasan perumahan penduduk di Seksyen 6, 7, 8 dan 9 Kota Damansara, dengan 24 buah perhentian bas (tidak termasuk terminal). Perkhidmatan bas T801 yang berasal daripada Stesen MRT Kwasa Sentral akan melalui Persiaran Surian, Persiaran Sungai Buloh, Persiaran Jati, Jalan Nuri 7, Jalan Cecawi 6, Jalan Cecawi 6/19, Jalan Cecawi 6/18, Jalan Teknologi, Jalan Taman Sungai Buloh 8, Jalan Pekaka 8/1, Jalan Rimba Riang 9/1, Jalan Rimba Riang 9/6 dan akan berulang-alik ke perhentian bas yang telah diberikan. Sebanyak 24 buah perhentian bas telah disusun dan diberikan pada laluan bas T801, iaitu Taman Industri Sungai Buloh (Timur), Bestari De Kota (Selatan), Bestari De Kota (Timur), Perumahan Jalan Nuri, Pangsapuri Kasia, Komersial Nuri 7A, Komersial Pekaka, Kasturi Idaman, SMK Seksyen 8 Kota Damansara, Perumahan Pekaka 8/18, Perumahan Pekaka 8/16, Perumahan Rimba Riang 9/4, SMK Seksyen 10 Kota Damansara, Komersial Seksyen 6 (Timur), Surau Al-Falah, Kota Damansara, Pangsapuri Tanjung Seksyen 6, Pangsapuri Cempaka Tanjung 6, Komersial Seskyen 6 (Timur), Komersial Seksyen 6 (Barat), Pusat Komersial Seksyen 6, Kompleks Muhibbah Barat, Taman Industri Sungai Buloh (Utara) dan Taman Industri Sungai Buloh (Barat).

### T801 (lama)
Perkhidmatan bas laluan **T801** yang lama pada asalnya hanya melalui kawasan utara Kota Damansara atau lebih tepatnya di Seksyen 7 dan 8. Tetapi ia telah digabungkan dengan laluan bas T803 dan membentuk laluan baharu dengan kod sama, iaitu T801. Merangkumi enam perhentian bas iaitu, Taman Industri Sungai Buloh (Timur), Bestari De Kota (Selatan), Bestari De Kota (Timur), Perumahan Jalan Nuri, Pangsapuri Kasia, Kasturi Idaman dan Pangsapuri Ixora, dan berulang-alik ke Pintu A MRT Kwasa Sentral dan Komersial Nuri 7A. Bermula di Pintu A MRT Kwasa Sentral, perkhidmatan bas ini akan melalui Persiaran Sungai Buloh, Persiaran Surian, Jalan Nuri 7, Persiaran Jati, Jalan Sungai Buloh (Jalan Persekutuan 15 dan Jalan Negeri B9) dan Jalan Pekaka 8/1.

### T802

Terdapat 27 perhentian bas dan dua terminal untuk perkhidmatan bas laluan **T802**. Bermula di Pintu A Stesen MRT Kwasa Damansara, T802 akan melalui Jalan Sungai Buloh, Jalan Kosmos, Jalan Apollo U5/189, Apollo U5/192, Jalan Bulan U5/J, Jalan Bulan U5/164, Persiaran Angkasa, Jalan Matahari U5/ 117, Jalan Matahari U5/102, Persiaran Cakerawala, Jalan Utaraid U5/3, Persiaran Atmosfera, Persiaran Bulan U5/164, dan Persiaran Bulan U5/192. Laluan bas ini akan menghubungkan penduduk di sekitar Kwasa Land (RRI) Barat, Kwasa Land (RRI) Timur,  Subang 2, Seksyen U5 Shah Alam, Subang Idaman, Pangsapuri Mentari, Pangsapuri Opal, Taman Nusa Subang, Subang Bestari, Pangsapuri Sri Galaxy, Pangsapuri Mutiara Subang, Pangsapuri Subang Suria, Kompleks Pejabat Kerajaan Daerah Petaling, Universiti HELP, Padang Apollo, Komersial Apollo U5/189, Komersial Apollo U5/192, Komersial Bulan U5/J, Komersial Bulan U5/164 dan pusat beli-belah Star Avenue. Bas T802 akan berulang-alik di Komersial Subang Bestari dan Pintu A MRT Kwasa Sentral.

### PY Line Shuttle Bus

Perkhidmatan bas ini adalah sementara sahaja akibat penutupan Stesen MRT Sungai Buloh dan Stesen MRT Kampung Selamat untuk kerja-kerja migrasi akhir MRT Laluan Kajang ke Laluan Putrajaya. Ia ditubuhkan pada 9 Oktober 2021 dan dibubarkan pada 16 Jun 2022, bersama dengan pembukaan rasmi MRT Laluan Putrajaya. Semua penumpang yang dari dua stesen disebut diatas akan dihantarkan ke Stesen MRT Kwasa Sentral dengan kos tambang percuma. Kekerapan bas adalah setiap 15 minit.

## Galeri

File:Kwasa Sentral MRT Station (KG05) Exterior (220724) 1.jpg|Pemandangan keseluruhan stesen.
File:Kwasa Sentral MRT Station (KG05) Park and Ride (220807) 1.jpg|Kawasan meletakkan kenderaan di stesen MRT Kwasa Sentral 
File:SBK Line Kwasa Sentral Park and Ride 4.jpg|Pemandangan panorama taman dan kemudahan menunggang di sebelah stesen.
File:SBK Line Kwasa Sentral Feeder Bus Stop 2.jpg|Perhentian bas penghantar di sebelah stesen.
File:SBK Line Kwasa Sentral Feeder Bus Stop 1.jpg|Bas pengantara di hentian bas di sebelah stesen.
File:Kwasa Sentral MRT Station (KG05) Entrance A (220724) 3.jpg|Pintu A stesen yang membawa pengguna ke perhentian bas pengantara.
File:Kwasa Sentral MRT Station (KG05) Entrance A (220724) 2.jpg|Pintu A stesen, merupakan satu-satunya pintu masuk ke aras konkos.
File:Kwasa Sentral MRT Station (KG05) Entrance A (220724) 4.jpg|Pintu masuk A dan laluan pejalan kaki ke kawasan taman dan menunggu.
File:SBK Line Kwasa Sentral Entrance B 1.jpg|Pintu masuk B yang tidak dibuka.
File:SBK Line Kota Damansara Platform 2.jpg|Tahap platform stesen.
File:Kwasa Sentral MRT Station (KG05) Exterior View from Track (220724) 2.jpg|Permandangan stesen dari trek laluan.
File:Kwasa Sentral MRT Station (KG05) Exterior View from Track (220724) 3.jpg|Stesen ini menggunakan platform sisi.
File:Kwasa Sentral MRT Station (KG05) Entrance A (220724) 5.jpg|Pintu A menuju ke kawasan pandu dan rantau.
File:Kwasa Sentral MRT Station (KG05) Entrance A (220724) 6.jpg|Permandangan luaran bangunan pintu A stesen.


## Nota

## Rujukan